**Az új kalandpálya kerettörténete**

Magát a pályát három részesre terveztem, nevezzük most őket **1**-nek, **2**-nek és **3**-nak.

**1**-ben a játékos *Scott Huth*ot alakítja. Fontos, hogy *Scott*nak van egy gyerekkori barátja, akit *John Khan*nak hívnak és a helyi haderőben parancsnok. *John* meghívja *Scot*tot, hogy tesztelje le az új eszközüket, amivel hatékonyabban lehet kiképezni az újoncokat. Az új szerkezet pedig nem más, mint egy valóságot szimuláló rendszer egy szobában. *Scott* vállalja, de a szobában a rendszer csapdába ejti: nem tud kijutni. A rendszer utolsó üzenete: *teljesítsd a küldetéseket*! Mivel nincs más választása, megteszi. A küldetései látszólag szabálytalanul követik egymást, (pl. sivatag 🡪 Himalája 🡪 Űrállomás) de valaki folyamatosan segíti. Ő *Neo*nak nevezi magát. Eleinte csak pár szót váltanak, de végül kiderül, hogy ő ejtette csapdába. Később azonban kiderül, hogy mégsem. *Scott* a kiszabadulása előtt egy utolsó üzenetet kap *Neo*tól: *a parancsnok nem az, akinek te azt hiszed!* Itt fejeződik be az **1**.

**2**-ben a játékos nem mást alakít, mint *John* *Khan*t. A történet a parancsnokságon kezdődik, amikor *John* éppen megszemlél egy kísérleti státuszban lévő *virtualizátor*t. A szerkezet lényegében a való világban lévő fizikai anyagot alakítja és küldi át a virtuális világba és fordítva. Egy szerencsétlenség (legalábbis annak tűnik) folytán a szerkezet aktiválódik és *John* bekerül a virtuális világba. Itt szabadon járhat, kelhet, amíg valaki vissza nem hozza. Azonban úgy határozik, hogy segít barátjának, *Scott*nak a küldetések megoldásában. Eleinte csak távolról figyeli, de miután rájön, hogy nem tud kijutni ténylegesen a segítségére siet. Mivel nem tudja, hogy barátja miként reagálna rá, *Neo* állnéven segít neki. Később, hogy könnyítsen a helyzeten azt hazudja, hogy ő miatta nem tud kijutni. Utolsó üzenetei, mielőtt *Scott* kiszabadul: *kétségbe vagyok esve, mint a virtualizálóban ragadt ember*; *a parancsnok nem az, akinek te azt hiszed!* Itt a vége a **2**-nek.

**3**-hoz csak annyi, hogy *Scott* kiszabadítja *John*t és együtt legyőzik a valódi gaztevőt.

**Egyéb javaslatokat, kijavításokat és építő jellegű kritikákat szívesen várok!**

***Gombos Vidor***